### 7.     Beslutning om endelig vedtagelse af Kommuneplantillæg nr. 2 og Lokalplan nr. 571 for erhvervsområde ved [adresse]

**Åbent**

Sagsnr.: 326-2018-11553       J.nr.: 01.02.05           Dokumentnr.:
326-2019-86859

**Sagstype**

Beslutning.

**Resume og sagens baggrund**

Novo Nordisk (NN) har anmodet om, at Kalundborg Kommune i
samarbejde med virksomheden og tilknyttet rådgiver tilvejebringer nødvendigt
plangrundlag, for en del af området [adresse] øst, der giver virksomheden
mulighed for at udvide nord for jernbanen. Den nye del af Novo Nordisk-sitet
skal indeholde kontor-, laboratorium-, lager- og produktionsfaciliteter.

Lokalplan nr. 571 (vedlagt som bilag 1) er udarbejdet med
tilhørende kommuneplantillæg nr. 2 (vedlagt som Bilag 2) der angiver de
planmæssige muligheder for området.

Kommunalbestyrelsen godkendte planforslagene på mødet den 30.
januar 2019 og planforslagene har efterfølgende været fremlagt i 8 ugers
offentlig høring i perioden 4. februar til den 1. april 2019. Der er i
høringsperioden indkommet seks høringssvar.

Sagen lægger op til Kommunalbestyrelsens beslutning om
endeligt at vedtage kommuneplantillæg nr. 2 og Lokalplan nr. 571.

**Indstillinger**

Direktøren indstiller, at:

1. Kommuneplantillæg nr. 2 til Kalundborg
   Kommuneplan 2017-2028 vedtages endeligt og offentligt bekendtgøres.
2. Lokalplan nr. 571 for erhvervsområde ved Patrick Madsen
   [adresse] i Kalundborg vedtages endeligt og offentligt bekendtgøres.
3. Plan, Byg og Miljø bemyndiges til at foretage
   nødvendige redaktionelle ændringer forinden offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Formålet med kommuneplantillæg nr. 2 er at udvide
byggemuligheden for så vidt angår bygningshøjder, miljøklasser, erhvervstyper
og etageantal. Derfor er der udarbejdet et kommuneplantillæg, som sikrer, at
der er den nødvendige overensstemmelse mellem lokalplanen og kommuneplanen.
Kommuneplantillægget omfatter det samme område som lokalplanen.

Formålet med lokalplanen er at fastlægge nærmere
bestemmelser for disponering af området, bl.a. med afsæt i intentionerne
beskrevet i helhedsplanen for [adresse]. Desuden er det formålet at
overføre den østlige del af området fra landzone til byzone.

Lokalplanen har fokus på at sikre:

* Disponering og bebyggelsens fremtræden
* Vejadgange og trafikhåndtering
* At intentionerne i helhedsplan for [adresse]efterleves
* En attraktiv indgang til Kalundborg by
* Grønne tiltag der styrker opfattelsen af området og
  bringer landskabet ind i erhvervsområdet.

*Disponering af lokalplanområdet*

Lokalplanen forudsætter, at der etableres en forlængelse af
[adresse] mod [adresse]. Forlængelsen medfører, at [adresse] bliver stamvej til lokalplanområdet.

For at minimere den visuelle påvirkning ud mod de ubebyggede
områder, deles lokalplanen i delområder med mulighed for forskellige højder på
bebyggelsen. Helt mod øst ved rundkørslen og langs Hovvejen friholdes der for
bebyggelse og områderne vil fremstå med afskærmende beplantning og med
offentlig adgang.

Bebyggelsen i det østlige delområde er primært mindre, lave
og spredte bygninger, som ligger i og respekterer det kuperede terræns særlige
karakter. Bebyggelsen i det vestlige delområde ligger i relation til Patrick Madsen
[adresse]. Her karakteriseres bebyggelsen af større, mere kompakte, højere og
samlede bygninger.

Lokalplanen giver mulighed for bebyggelse i op til 25 meters
højde i delområde E1 (mod vest) og op til 16 meter i delområde E2 (mod øst).
Den maksimale bebyggelsesprocent er 50. Særlige tekniske anlæg f.eks. antennemaster
osv. kan gives en højde på op til 45 meter i delområde E1.

Delområderne udlægges til produktion, lager, laboratorier
samt administration og service. Delområde E1 er for virksomheder i 1-4 miljøklasse,
og i delområde E2 for virksomheder i miljøklasse 1-7, så der vil være mulighed
for farmaceutisk produktion svarende til Novo Nordisk A/S produktion på området
syd for jernbanen, [adresse].

*Offentlig høring*

I forbindelse med den offentlige høring af planforslagene er
der modtaget seks skriftlige høringssvar, jf. bilag 3.

De seks høringssvar er fra hhv. Miljøstyrelsen (vedr. bilag
IV arter og økologiske forbindelser), Erhvervsstyrelsen (vedr. risikoforhold),
borgerhenvendelse (vedr. bygningernes arkitektoniske udtryk), FDO (vedr.
ledningshensyn) og Vejdirektoratet med en præcisering af hensynet til
statsvejen (Hovvejen). Høringssvar er behandlet i hvidbogen vedlagt som bilag
3.

*Resumé af høringssvar*

*Erhvervsstyrelsen*

I forlængelse af Erhvervsstyrelsens høringssvar er der lavet
en supplerende høring af risikomyndighederne for at sikre myndighedernes
konkrete stillingtagen til planforslagene. I den supplerende høring er der ikke
indkommet yderligere bemærkninger fra risikomyndighederne.

*Miljøstyrelsen (2 høringssvar)*

I høringssvaret har Miljøstyrelsen påpeget, at der mangler
en konkret stillingtagen til hhv. bilag IV arter og hensynet til de udpegede
økologiske forbindelser. Der er efterfølgende foretaget en vurdering af begge
interesser og vurderingen er indskrevet i planforslagene.

*Borgerhenvendelse*

Administrationen har været i dialog med borgeren og drøftet
elementerne i høringssvaret, hvilket ikke har givet anledning til ændringer i
planforslaget.

*FDO*

Bemærkningerne fra FDO er forvejen medtaget i lokalplanens
indretning og hensynet til ledningerne håndteres i kommende byggearbejder.

*Vejdirektoratet*

Bemærkningerne fra Vejdirektoratet er en præcisering af
deres lovområder i forhold til statsvejens interesser og bemærkningerne
indskrives i planforslagene, og giver udelukkende anledning til redaktionelle
ændringer.

*Administrationens anbefaling*

Som det fremgår af ovenstående giver den offentlige høring
ikke anledning til væsentlige ændringer af planforslagene. Administrationen
anbefaler på denne baggrund at kommuneplantillæg og lokalplan vedtages endeligt
og offentligt bekendtgøres.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til Lokalplan nr. 571 for et erhvervsområde ved [adresse] 326-2019-828 |
| Bilag 2 - Forslag til Tillæg nr. 2 til [adresse] 2017-2028 | 326-2019-829 |
| Bilag 3 - Behandling af indkomne høringssvar | 326-2019-118922 |